1)

regulas VIII pielikumu groza šādi: a) A nodaļu groza šādi: i) B iedaļu svītro; ii) pievieno šādu C iedaļu: “C IEDAĻA Nosacījumi attiecībā uz briežu dzimtas dzīvniekiem 1. Dalībvalstu un tajās saistībā ar hroniskās novājēšanas slimību izveidoto apgabalu saraksts 1.1. Dalībvalstis, kurās apstiprināti hroniskās novājēšanas slimības gadījumi: a) Somija b) Zviedrija 1.2. Somijas un Zviedrijas apgabali, kuri ir noteikti saistībā ar hroniskās novājēšanas slimības risku, kas saistīts ar dzīvu, daļēji pieradinātu ziemeļbriežu tradicionālo pārrobežu pārvietošanu uz Norvēģiju un no tās: a) Somijā: apgabals, kas atrodas starp Norvēģijas–Somijas robežu un Norvēģijas–Somijas ziemeļbriežu žogu; b) Zviedrijā: — Norbotenas lēne, — Vesterbotenas lēne, — Jemtlandes lēne, — Vesternorlandes lēne, — Dālarnas lēnes Elvdālenas pašvaldība, — Jēvleborjas lēnes Nūrdanstīgas, Hudiksvallas un Sēderhamnas pašvaldība. 2. Dzīvu briežu dzimtas dzīvnieku pārvietošana no Norvēģijas uz Savienību 2.1. Dzīvu briežu dzimtas dzīvnieku pārvietošana no Norvēģijas uz Savienību ir aizliegta. 2.2. Atkāpjoties no 2.1. punkta, ir atļauta šāda dzīvu briežu dzimtas dzīvnieku pārvietošana: a) ar nosacījumu, ka Zviedrijas kompetentā iestāde šādai pārvietošanai dod iepriekšēju rakstisku piekrišanu: dzīvu, daļēji pieradinātu ziemeļbriežu pārvietošana no Norvēģijas uz 1.2. punkta b) apakšpunktā minētajiem Zviedrijas apgabaliem sezonālās ganīšanās ietvaros; b) ar nosacījumu, ka Zviedrijas kompetentā iestāde šādai pārvietošanai dod iepriekšēju rakstisku piekrišanu: dzīvu, daļēji pieradinātu ziemeļbriežu pārvietošana no Norvēģijas uz 1.2. punkta b) apakšpunktā minētajiem Zviedrijas apgabaliem pēc sezonālās ganīšanās Norvēģijā; c) dzīvu, daļēji pieradinātu ziemeļbriežu pārvietošana no Norvēģijas uz 1.2. punkta a) apakšpunktā minētajiem Somijas apgabaliem sezonālās ganīšanās ietvaros; d) tādu dzīvu, daļēji pieradinātu ziemeļbriežu pārvietošana no Norvēģijas uz Somiju, kuri ganījušies apgabalā starp Norvēģijas–Somijas robežu un Norvēģijas–Somijas ziemeļbriežu žogu; e) ar nosacījumu, ka galamērķa dalībvalsts kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku pārvietošana no Norvēģijas uz Zviedriju vai Somiju tūlītējai nokaušanai; f) ar nosacījumu, ka Zviedrijas kompetentā iestāde katram šādam sūtījumam dod iepriekšēju rakstisku piekrišanu: dzīvu, daļēji pieradinātu ziemeļbriežu pārvietošana no Norvēģijas uz 1.2. punkta b) apakšpunktā minētajiem Zviedrijas apgabaliem sporta vai kultūras pasākumiem; g) ar nosacījumu, ka Zviedrijas kompetentā iestāde katram šādam sūtījumam dod iepriekšēju rakstisku piekrišanu: dzīvu, daļēji pieradinātu ziemeļbriežu pārvietošana no Norvēģijas uz 1.2. punkta b) apakšpunktā minētajiem Zviedrijas apgabaliem pēc dalības sporta vai kultūras pasākumos Norvēģijā; h) ar nosacījumu, ka tranzīta dalībvalsts kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku tranzīts no Norvēģijas uz Norvēģiju caur Zviedriju vai Somiju. 3. Dzīvu briežu dzimtas dzīvnieku pārvietošana no tādiem Somijas un Zviedrijas apgabaliem, kuros notiek daļēji pieradinātu ziemeļbriežu tradicionālā pārrobežu pārvietošana uz Norvēģiju un no tās 3.1. Dzīvu briežu dzimtas dzīvnieku pārvietošana no 1.2. punktā minētajiem apgabaliem ir aizliegta. 3.2. Atkāpjoties no 3.1. punkta, ir atļauta šāda dzīvu briežu dzimtas dzīvnieku pārvietošana no 1.2. punktā minētajiem apgabaliem: a) ar nosacījumu, ka Norvēģijas kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku pārvietošana uz Norvēģiju; b) ar nosacījumu, ka galamērķa dalībvalsts kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku pārvietošana tūlītējai nokaušanai Somijā vai Zviedrijā; c) ar nosacījumu, ka Somijas kompetentā iestāde šādai pārvietošanai dod iepriekšēju rakstisku piekrišanu: dzīvu meža ziemeļbriežu pārvietošana uz Somiju no 1.2. punkta b) apakšpunktā minētajiem Zviedrijas apgabaliem; d) ar nosacījumu, ka Zviedrijas kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku pārvietošana no norobežota objekta, kas definēts Eiropas Parlamenta un Padomes Regulas (ES) 2016/429 (*1) 4. panta 48. punktā un kas atrodas apgabalā, kurš norādīts šā pielikuma 1.2. punkta b) apakšpunktā, uz norobežotu objektu, kas definēts Regulas (ES) 2016/429 4. panta 48. punktā, Zviedrijā. 4. Dzīvu briežu dzimtas dzīvnieku pārvietošana no dalībvalsts, kurā apstiprināta hroniskās novājēšanas slimība 4.1. Neskarot 3. punkta noteikumus, dzīvu briežu dzimtas dzīvnieku pārvietošana no 1.1. punktā minētās dalībvalsts uz citām dalībvalstīm ir aizliegta. 4.2. Atkāpjoties no 4.1. punkta, ir atļauta šāda dzīvu briežu dzimtas dzīvnieku pārvietošana no 1.1. punktā minētās dalībvalsts: a) dzīvu briežu dzimtas dzīvnieku pārvietošana tiešai nokaušanai citā dalībvalstī, kas minēta 1.1. punktā, vai Norvēģijā; b) ar nosacījumu, ka galamērķa dalībvalsts kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku pārvietošana, kas paredzēta citiem mērķiem, nevis tūlītējai nokaušanai citā dalībvalstī, kura minēta 1.1. punktā, vai Norvēģijā; c) ar nosacījumu, ka galamērķa kompetentā iestāde šādai pārvietošanai dod iepriekšēju rakstisku piekrišanu: dzīvu briežu dzimtas dzīvnieku pārvietošana no norobežota objekta, kas definēts Regulas (ES) 2016/429 4. panta 48. punktā, uz norobežotu objektu, kas definēts Regulas (ES) 2016/429 4. panta 48. punktā, citā dalībvalstī.”; (*1) Eiropas Parlamenta un Padomes Regula (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 84, 31.3.2016., 1. lpp.)." b) C nodaļā pievieno šādu C iedaļu: “C IEDAĻA Dzīvnieku pievilināšanai paredzēts urīns no briežu dzimtas dzīvniekiem 1. Savienībā aizliegts ievest sūtījumus ar dzīvnieku pievilināšanai paredzētu urīnu, kas iegūts no briežu dzimtas dzīvniekiem, kuru izcelsme ir Norvēģijā. 2. Aizliegts ražot, laist tirgū un izmantot dzīvnieku pievilināšanai paredzētu urīnu, kas iegūts no briežu dzimtas dzīvniekiem, kuru izcelsme ir A nodaļas C iedaļas 1.1. punktā minētajās dalībvalstīs.”;